**Ismertető a MKE intézményi nyelvi vizsga követelményeiről**

*A Magyar Képzőművészeti Egyetem által szervezett intézményi nyelvi vizsga két nyelvből – angolból, németből - tehető. A vizsga írásbeli és szóbeli vizsgarészből áll, a vizsgateljesítmény a kettő együttes eredménye alapján minősül sikeresnek vagy sikertelennek. Akkor sikeres a nyelvvizsga, ha vizsgázó az írásbeli és a szóbeli vizsgán külön-külön is eléri a 60%-ot, továbbá készségenként (olvasás, beszédkészség stb.) legalább 40%-ot.*

*Az* ***írásbeli vizsgán*** *két feladattípust kell megoldani.*

*1. A feleletválasztós nyelvi teszt a gyakran használt nyelvtani szerkezeteket, a nyelvhelyességet és a mindennapi szókincsben való jártasságot ellenőrzi. A maximálisan adható pontszám 30 pont. A megoldásra használható idő 45 perc.*

*2. A kb. 1200-1500 karakter terjedelmű, a képzőművészethez kapcsolódó, de nem kifejezetten szakmai szöveg a szövegértést és a mondatalkotási képességet vizsgálja. A szövegre vonatkozó kérdésekre az adott idegen nyelven, teljes mondatokban kell válaszolni. Az elérhető pontszám 20 pont, a rendelkezésre álló idő 45 perc.*

*Az írásbeli vizsga során szótár, nyelvkönyv vagy egyéb nem engedélyezett segédeszköz valamint mobiltelefon használata tilos.*

*A* ***szóbeli vizsgán*** *a beszédértés és a beszédkészség érvényre juttatása, az idegen nyelvű kommunikációban való aktív és adekvát részvétel a feladat.*

*A szóbeli vizsga két részből áll.*

*1.* ***Beszélgetés a vizsgáztatóval a mindennapi élet témaköreiben****:*

- *személyes bemutatkozás, család, barátok*

- *lakás, lakókörnyezet*

- *táplálkozás, étkezési szokások*

- *vásárlás a különböző üzletekben*

- *szabadidős tevékenységek*

- *egészség – betegségek, sport*

- *munka, munkahely*

- *hétköznapi közlekedés, utazás*

- *ünnepek és szokások*

- *időjárás, öltözködés*

*Az elérhető pontszám 30 pont, a társalgás időtartama kb.10 perc*

*2.* ***A vizsgázó által előre kiválasztott, képzőművészettel kapcsolatos téma önálló kifejtése*** *(pl. egy műtárgy, kiállítás vagy művész bemutatása).*

 *Az elérhető pontszám 15 pont. A rendelkezésre álló idő kb. 5 perc.*

 *A vizsga e feladatához ajánlott tárgyi segédeszközt hozni, ez lehet pl. egy prospektus, könyv, rajz, de akár mobiltelefonra töltött képek, ami illusztrálja a választott témát.*

*Az írásbeli és szóbeli vizsga eredményéről a vizsganapot követő egy héten belül e-mailon kapnak értesítést.*

 *Az eredmény közlésétől számított 10 napon belül felülvizsgálati kérelemmel lehet élni a vizsga értékelésével kapcsolatban.*

*További információ kérhető a vizsga tartalmával kapcsolatban:* janotka.monika@mke.hu